text: Mand narrer butikker med vekseltrick
  16 november 2017 kl. 12.45
  En mand har flere gange snydt sig til pengesedler i forbindelse med en veksling.
  Både onsdag og torsdag har Syd- og Sønderjyllands Politi fået anmeldelser om en mand, der narrer sig til 500-kronersedler i dagligvarebutikker.
  Manden, der beskrives som europæisk af udseende og mellem 50 og 60 år gammel, har været forbi butikker både i Esbjerg og nu også i Varde.
  - Han kommer ind og køber for et mindre beløb og betaler med en 500-kronerseddel og beder derefter om at få vekslet. Bagefter får han skabt så meget forvirring, at han ender med at komme derfra med en ekstra 500-kronerseddel, siger vagtchef ved Syd- og Sønderjyllands Politi, Mads Lervad Dammark, til TV SYD.
  Manden er indtil nu gået efter dagligvarebutikker, og politiet opfordrer butikkerne til at være ekstra opmærksomme ved store pengevekslinger.
  Signalement:
  Mand mellem 50 og 60 år​Europæisk af udseende170-180 centimeter højGråt kort hårTaler dansk og to andre sprogBar sort jakke med blåt på skulderene.
  
  